Babelscape/SREDFM huggingface dataset:
Χρήστος Καλαντζής

Ο Χρήστος Καλαντζής (γενν. 1 Δεκεμβρίου 1982) είναι Έλληνας ποδοσφαιριστής, που υπήρξε διεθνής με την Εθνική Ελπίδων, το 2002. Στην καριέρα του, αγωνίστηκε ως επιθετικός για τις ομάδες της Καλαμάτας, της Λάρισας, του Ατρομήτου, της Κέρκυρας και του Αστέρα Τρίπολης, ενώ το 2013 επέστρεψε στην Καλαμάτα. Τελικά το καλοκαίρι του 2017 ο αρχηγός της Καλαμάτας, Χρήστος Καλαντζής (την περυσινή σεζόν είχε 27 συμμετοχές, 22 γκολ και 5 ασίστ στο πρωτάθλημα της Α΄ Τοπικής, ενώ πανηγύρισε με τη «Μαύρη Θύελλα» το νταμπλ), γνωστοποίησε ότι δεν θα μπορέσει να ενισχύσει  τη Μαύρη Θύελλα τη νέα σεζόν, λόγω επαγγελματικών και οικογενειακών υποχρεώσεων.
Πέτρος Πασσαλής

Ο Πέτρος Πασσαλής (10 Απριλίου 1974) είναι παλαίμαχος Έλληνας ποδοσφαιριστής που αγωνιζόταν στη θέση του αμυντικού μέσου.
Άνταμ Σάβατζ

Ο Άνταμ Σάβατζ ("Adam Whitney Savage", Νέα Υόρκη, 15 Ιουλίου 1967) είναι Αμερικανός παρουσιαστής των MythBusters του Discovery Channel. Επίσης είναι εφευρέτης, ηθοποιός και δάσκαλος. Έχει 2 δίδυμα και είναι παντρεμένος από το 2003 με την Τζούλια Σάβατζ.
Μουνιχιών

Ο Μουνιχιών είναι ο δέκατος μήνας στο αττικό ημερολόγιο. Είναι αφιερωμένος στη θεά Άρτεμη και αντιστοιχεί, σύμφωνα με το σεληνιακό ημερολόγιο ας πούμε του 2021, στο χρονικό διάστημα 13Απριλίου-12Μα'ί'ου. Οι ημερομηνίες αλλάζουν κάθε έτος, καθώς ο νέος μήνας αρχίζει μετά την Νέα σελήνη. 

Ομώνυμη γιορτή προς τιμή της Μουνιχίας Αρτέμιδος τελούνταν την 16η ημέρα του μήνα στον ιερό της ναό στο λόφο της Μουνιχίας στον Πειραιά.

Άλλες σημαντικές γιορτές που πραγματοποιούνταν κατά το μήνα αυτό ήταν η γιορτή Αιάνεια προς τιμήν του θεού Έρωτα την 4η ημέρα στο "«Εν κήποις»" ιερό της θεάς Αφροδίτης στην Ακρόπολη, τα Βραυρώνια ανήμερα της πανσελήνου, τα Ολυμπιεία τη 19η ημέρα και η Δελφινίου Πομπή, εις ανάμνησιν της ικεσίας του Θησέα και των συντρόφων του στο ιερό του Δελφινίου Απόλλωνα πριν πλεύσουν για την Κρήτη και το λαβύρινθο του βασιλιά Μίνωα.
Σάββας Μιχαήλ

Ο Σάββας Μιχαήλ (Αθήνα, 1947- ) είναι Έλληνας ιατρός, πολιτικός και συγγραφέας, κυρίως πολιτικών και φιλοσοφικών βιβλίων. Σπούδασε ιατρική στην Αθήνα και στο Παρίσι, ενώ το πραγματικό του όνομα είναι Σαμπετάι Μπενάκη Μάτσας. Από τα χρόνια της χούντας ενεργοποιείται στο χώρο της μαρξιστικής αριστεράς. Διατελεί γενικός γραμματέας του Εργατικού Επαναστατικού Κόμματος (ΕΕΚ) και μέλος της διεθνούς γραμματείας της Συντονιστικής Επιτροπής για την Επανίδρυση της Τέταρτης Διεθνούς (ΣΕΤΔ). Πέρα από άρθρα σε εφημερίδες και περιοδικά, έχει συγγράψει και πληθώρα, πολιτικών κυρίως, βιβλίων. Παράλληλα είναι μεταφραστής βιβλίων των Ταρίκ Αλί, Έντουαρντ Σαΐντ, Μαρξ, Ένγκελς, Αλαίν Μπαντιού, Νόαμ Τσόμσκι. Θεωρείται ειδικός στην ιστορία και την κριτική της λογοτεχνίας. Γυναίκα του είναι η Κατερίνα Μάτσα.
Βέρνερ Φάιμαν

Ο Βέρνερ Φάιμαν ("Werner Faymann", 4 Μαΐου 1960) είναι πολιτικός από την Αυστρία, καγκελάριος της χώρας από τις 2 Δεκεμβρίου 2008 ως την παραίτησή του, στις 9 Μαΐου 2016. Ήταν πρόεδρος του Σοσιαλδημοκρατικού Κόμματος της Αυστρίας (SPÖ).
Πάπας Λέων Ι΄

Ο Πάπας Λέων Ι΄ ("Papa Leone X", 11 Δεκεμβρίου 1475 – 1 Δεκεμβρίου 1521), γεννημένος ως Τζοβάννι ντι Λορέντσο ντε Μέντιτσι ("Giovanni di Lorenzo de’ Medici"), ήταν Πάπας από τις 9 Μαρτίου του 1513 έως το θάνατό του το 1521. Υπήρξε ένας από τους σημαντικότερους Πάπες που ήταν πάτρονες των τεχνών.

Ο Τζιοβάννι, ο οποίος ήταν ο δευτερότοκος γιος του Λορέντσο των Μεδίκων και της Κλαρίσε Ορσίνι, έφερε στην παπική αυλή τη μεγαλοπρέπεια και τη λαμπρότητα της αναγεννησιακής κουλτούρας.
Κυδωνία

Η Κυδωνία ήταν σημαντική αρχαία πόλη-κράτος στην Βόρειοδυτική ακτή της Κρήτης, στο σημείο όπου σήμερα είναι κτισμένη η πόλη των Χανίων. Κατά τον θρύλο, η Κυδωνία ιδρύθηκε από τον Βασιλιά Κύδωνα, γιο του Ερμή ή του Απόλλωνα και της Ακακαλλίδας, κόρης του Βασιλιά Μίνωα. Σύμφωνα με τον Παυσανία ήταν γιος του Τεγεάτη . Το Κύδων μπορεί να προέρχεται είτε από το ουσιαστικό κῦδος(=δόξα) είτε από το ρήμα κυδάνω(=καυχιέμαι). Ο Διόδωρος ο Σικελιώτης αναφέρει ότι η πόλη ιδρύθηκε από το Μίνωα .
Μπέρμιγχαμ Σίτι

Η Μπέρμιγχαμ Σίτι (αγγλικά: "Birmingham City") είναι αγγλικός ποδοσφαιρικός σύλλογος που εδρεύει στην πόλη του Μπέρμιγχαμ. Χρώματα της είναι το μπλε και το λευκό. Η ομάδα διεξάγει τους ενντός έδρας αγώνες της στο στάδιο Σεντ Άντριους, χωρητικότητας 29.409 θεατών.

Iδρύθηκε το 1875 με την ονομασία Σμολ Χιθ Αλάιανς (Small Heath Alliance), στην οποία έμεινε μόνο το Σμόλ Χιθ (Small Heath) το 1888, για να μετονομαστεί σε Μπέρμιγχαμ Φούτμπολ Κλαμπ (Birmingham Football Club) το 1905, ενώ το 1943 πήρε την ονομασία Μπέρμιγχαμ Σίτι Φούτμπολ Κλαμπ (Birmingham City Football Club).
Θυννείο

thumb|right|Νταλιάνι, παρατηρητήριο, Πρέβεζα|250px
thumb|right|Ψάρεμα με Νταλιάνι στο Ακτιο-Πρέβεζα το 2010|250px
Το λεγόμενο Θυννείο, κοινώς και Νταλιάνι, αποτελεί ένα είδος τρόπο-σύστημα αλιείας, αποκλειστικά επαγγελματικό, που έχει προσφυγική προέλευση (αν και σε περιοχές της Β. Ελλάδας, π.χ. στην περιοχή της Ιερισσού μαρτυρείται ήδη από την βυζαντινή εποχή ως πρόσφατα) και απαντάται σήμερα περισσότερο στον Θερμαϊκό Κόλπο, στις παραλίες της Θεσσαλονίκης αλλά και στην Πρέβεζα και τον Αμβρακικό Κόλπο όπως και στις παραλίες της Ροδόπης, όπου μεταφέρθηκε από Μικρασιάτες το έτος 1922. Το όνομά αυτού του συστήματος-εργαλείου προέρχεται από την αρχαία ελληνική ονομασία του τόννου που λεγόταν «"θύννος"». Η λέξη "Νταλιάνι" είναι τουρκικής προέλευσης, από το Dalyan, και σημαίνει είδος δικτύου και ψαρέματος. Σημαίνει όμως και είδος παλιού βραχύκανου εμπροσθογεμούς ντουφεκιού.
Κολόα Ταλάκε

Ο αιδεσιμότατος Κολόα Ταλάκε ("Koloa Talake", 7 Ιουνίου 1934 - ...) είναι πολιτικός από το Τουβαλού. Υπήρξε πρωθυπουργός της νησιωτικής χώρας από το 2001 ως το 2002.
Θεμιστοκλής Αθανασιάδης - Νόβας

Ο Θεμιστοκλής Αθανασιάδης - Νόβας (1895 - 14 Μαΐου 1961) ήταν συγγραφέας, δημοσιογράφος και κριτικός του θεάτρου και της λογοτεχνίας.
Bonsai Kitten

Το όνομα Bonsai Kitten αναφέρεται σε μία γνωστή διαδικτυακή φάρσα. Επρόκειτο για μία ιστοσελίδα που δημιουργήθηκε το 2000 και στην οποία υποτίθεται πως εικονίζονταν ζωντανά γατάκια τα οποία μεγαλώνουν μέσα σε γυάλινα μπουκάλια και σταδιακά παραμορφώνονται παίρνοντας το σχήμα του μπουκαλιού.

Το Ομοσπονδιακό Γραφείο Ερευνών των ΗΠΑ εξέτασε την υπόθεση και κατέληξε στο συμπέρασμα ότι πρόκειται για φάρσα ενός φοιτητή του Massachusetts Institute of Technology (MIT). Οι φωτογραφίες δημιουργήθηκαν με εφαρμογές επεξεργασίας εικόνων. Ωστόσο κυκλοφορούν μέχρι σήμερα μηνύματα προστατών των ζώων, όπου εκφράζουν την ανησυχία τους για τα γατάκια.
Αγραφιώτης

thumb|right|200px|Ο ποταμός Αγραφιώτης στο ύψος του χωριού Βαρβαριάδα
thumb|right|200px|Η Πέτρινη γέφυρα του Μανώλη στον ποταμό Αγραφιώτη
Ο Αγραφιώτης είναι ποταμός που ρέει στον Νομό Ευρυτανίας. Ο ποταμός πήρε το όνομά του από τα βουνά Άγραφα και τον ομώνυμο οικισμό. Έχει μήκος 50 περίπου χιλιόμετρα και πηγάζει από τα Άγραφα, στα βόρεια του νομού (Βραγγιανά, και Τροβάτο), διασχίζει μία κοιλάδα με λιγοστές καλλιεργήσιμες εκτάσεις, πευκοδάση και δάση Ελάτης και μερικά πέτρινα γεφύρια, περνάει δυτικά από τα Άγραφα και στη συνέχεια από το Τριπόταμο, όπου και ενώνεται με τη λίμνη Κρεμαστών. Μέχρι το 1967, πριν τη δημιουργία της λίμνης των Κρεμαστών, ο Αγραφιώτης ήταν κατά δύο χιλιόμετρα μεγαλύτερος και ενωνόταν με τους ποταμούς Αχελώο και Μέγδοβα.
Χιλιότονο

Το χιλιότονο (kT = Tg) είναι μία συμβατική μονάδα μέτρησης της μάζας. 1 kT = 1.000 ton = 106 kg. Αντιστοιχεί στη μάζα 1.000 m3 απεσταγμένου ύδατος, στους 4°C και υπό πίεση 1 atm. 

Χρησιμοποιείται και στην αποτίμηση καταστροφικότητας πυρηνικών κεφαλών ως ισοδύναμη ποσότητα 1 kT TNT που ενεργειακά αντιστοιχεί σε 4,184 · 1012 J.
Γερμανοί

Οι Γερμανοί (γερμανικά: "Deutsche") είναι μια γερμανική εθνοτική ομάδα, με κοιτίδα τη Γερμανία και άλλα τμήματα της Κεντρικής Ευρώπης, που μοιράζεται μια κοινή γερμανική καταγωγή, πολιτισμό και ιστορία, ενώ έχει ως μητρική γλώσσα τη γερμανική. Στη σύγχρονη χρήση, ο όρος αναφέρεται επίσης στους πολίτες της Ομοσπονδιακής Δημοκρατίας της Γερμανίας, ανεξάρτητα από την καταγωγή, τη μητρική γλώσσα, την εθνική ταυτότητα και τον πολιτισμό.

Ο αγγλικός όρος "Germans" (Γερμανοί) έχει αναφερθεί ιστορικά στο γερμανόφωνο πληθυσμό της Αγίας Ρωμαϊκής Αυτοκρατορίας από τα τέλη του Μεσαίωνα. Πριν από την κατάρρευση του κομμουνισμού και την επανένωση της Γερμανίας, οι Γερμανοί αποτελούσαν το μεγαλύτερο διχασμένο έθνος στην Ευρώπη, με μεγάλη διαφορά, μια θέση που σήμερα κατέχει το έθνος των Ρώσων. Από το ξέσπασμα της Προτεσταντικής Μεταρρύθμισης εντός της Αγίας Ρωμαϊκής Αυτοκρατορίας, η γερμανική κοινωνία έχει χαρακτηριστεί από ένα καθολικό-προτεσταντικό χάσμα.

Από τους περίπου 100 εκατομμύρια μητρικούς ομιλητές της γερμανικής σε όλο το κόσμο, περίπου 80 εκατομμύρια από αυτούς θεωρούν τον εαυτό τους Γερμανό. Υπάρχουν άλλοι περίπου 80 εκατομμύρια άτομα γερμανικής καταγωγής, κυρίως στις Ηνωμένες Πολιτείες, τη Βραζιλία (κυρίως στη Νότια Περιοχή της Βραζιλίας), την Αργεντινή, τον Καναδά, την Νότια Αφρική, τα μετασοβιετικά κράτη (κυρίως στη Ρωσία και το Καζακστάν) και τη Γαλλία. Σε καθεμιά από τις παραπάνω χώρες ζουν πάνω από 1 εκατομμύριο άτομα γερμανικής καταγωγής. Έτσι, ο συνολικός αριθμός των Γερμανών βρίσκεται κάπου ανάμεσα στα 100 εκατομμύρια άτομα και στα πάνω από 150 εκατομμύρια άτομα, ανάλογα με τα κριτήρια που εφαρμόζονται (μητρικοί ομιλητές, άτομα με πλήρη γερμανική καταγωγή, άτομα με μερική γερμανική καταγωγή κτλ.).

Σήμερα, οι χώρες με γερμανόφωνες πλειοψηφίες που αποτελούσαν τμήματα της Αγίας Ρωμαϊκής Αυτοκρατορίας (όπως η Αυστρία, η Ελβετία, το Λίχτενσταϊν και άλλες χώρες ιστορικά συνδεδεμένες με την αυτοκρατορία όπως το Λουξεμβούργο) συνήθως ταυτίζονται με τις δικές τους εθνικές ταυτότητες και μπορεί να ή να μην αυτοπροσδιορίζονται ως Γερμανοί.
Σαουφάτου Σοποάνγκα

Ο Σαουφάτου Σοποάνγκα (Saufatu Sopoanga, ορθή προφορά: "SAW-fa-too SEW-powan-Ga") (22 Φεβρουαρίου 1952 - 15 Δεκεμβρίου 2020) ήταν πολιτικός από το Τουβαλού. Υπήρξε πρωθυπουργός από το 2002 ως το 2004. Χρημάτισε επίσης υπουργός Εξωτερικών στη μικρή νησιωτική χώρα.
Κλημεντία του Ανζού

thumb|right|250px|Τάφος της Κλημεντίας του Ανζού.
Η Κλημεντία του Ανζού ή Κλημεντία της Ουγγαρίας ("Clémence de Hongrie", 8 Φεβρουαρίου 1293 - 12 Οκτωβρίου 1328) από τον Οίκο των Καπετιδών-Ανζού ήταν βασίλισσα της Γαλλίας και της Ναβάρρας.
Πάπας Σιρίκιος

Ο Πάπας Σιρίκιος ("Papa Siricio", 334 – 26 Νοεμβρίου 399) ήταν Πάπας από τον Δεκέμβριο του 384 έως τον θάνατό του το 399.
Ελεονώρα του Ανζού

Η Ελεονώρα του Ανζού (Ιταλικά : "Eleonora d'Angiò", Αύγουστος 1289 – 9 Αυγούστου 1341), Βασίλισσα της Σικελίας χάρη στον γάμο της με τον Φρειδερίκο Β΄ της Σικελίας ήταν τρίτη κόρη του Βασιλιά της Νεαπόλεως Καρόλου του Χωλού και της Μαρίας της Ουγγαρίας. Η Ελεονώρα του Ανζού παντρεύτηκε σε πρώτο γάμο (1299) τον Φιλίπ ντε Τουσί γιο του Ναρζότ ντε Τουσί και της Λουκίας της Τρίπολης. Ο γάμος τους διαλύθηκε με εντολή του πάπα Βονιφάτιου Η΄ επειδή ήταν συγγενείς και δεν είχαν αποκτήσει παπική απαλλαγή.
Συνομόσπονδες Πολιτείες της Αμερικής

Οι Συνομόσπονδες Πολιτείες της Αμερικής (Αγγλικά: Confederate States of America), που επίσης λέγονται Συνομοσπονδία (Confederacy), Συνομόσπονδες Πολιτείες (Confederate States), και ΣΠΑ (CSA), σχηματίσθηκαν ως η κυβέρνηση που δημιουργήθηκε από το 1861 ως το 1865 από έντεκα νότιες δουλοκτητικές πολιτείες των ΗΠΑ, καθεμία από τις οποίες είχε πριν κηρύξει την απόσχισή της από τις Ηνωμένες Πολιτείες (τη γνωστή τότε ως "Ένωση"). Ο έλεγχος "ντε φάκτο" των ΣΠΑ στα διεκδικούμενα από αυτές εδάφη ποίκιλλε κατά την περίοδο που διεξήχθη ο Αμερικανικός Εμφύλιος Πόλεμος, σε εξάρτηση με την επιτυχία του στρατού τους.

Διακηρύσσοντας ότι είχαν δικαίωμα να αποσχισθούν, επτά πολιτείες κήρυξαν την ανεξαρτησία τους από τις ΗΠΑ πριν την ορκωμοσία του Αβραάμ Λίνκολν ως προέδρου στις 4 Μαρτίου 1861. ενώ τέσσερις ακόμη ακολούθησαν μετά την έναρξη του Εμφυλίου Πολέμου στη Μάχη του Φορτ Σάμτερ (Απρίλιος 1861). Η κυβέρνηση των ΗΠΑ θεώρησε την απόσχιση παράνομη και αρνήθηκε να αναγνωρίσει τη Συνομοσπονδία. Μολονότι τα Βρετανικά και Γαλλικά εμπορικά συμφέροντα πωλούσαν στη Συνομοσπονδία πολεμικά πλοία και υλικά, κανένα ευρωπαϊκό έθνος επίσημα δεν αναγνώρισε τις ΣΠΑ ως ένα ανεξάρτητο κράτος.

Οι ΣΠΑ πραγματικά κατέρρευσαν όταν οι στρατηγοί Ρόμπερτ Λη και Τζόζεφ Ε. Τζόνστον παρέδωσαν τους στρατούς τους τον Απρίλιο του 1865. Η τελευταία συνάντηση της Κυβέρνησής τους έλαβε χώρα στην Τζώρτζια τον Μάιο. Οι στρατιώτες της Ένωσης αιχμαλώτισαν τον Συνομοσπονδιακό Πρόεδρο Τζέφερσον Ντέηβις κοντά στο Έργουινβιλ στις 10 Μαΐου 1865. Σχεδόν όλες οι εναπομείνασες συνομοσπονδιακές δυνάμεις παραδόθηκαν ως το τέλος του Ιουνίου. Μια δεκαετής διαδικασία γνωστή ως Ανασυγκρότηση εκδίωξε τους πρώην Συνομοσπονδιακούς ηγέτες από τις θέσεις τους, έδωσε πολιτικά δικαιώματα και δικαίωμα ψήφου στους απελεύθερους, και δέχθηκε εκ νέου τις αποσχισθείσες πολιτείες στο Κογκρέσο.
Άλκης Θρύλος

Η Ελένη Ουράνη - το γένος Νεγρεπόντη (1896 - 8 Δεκεμβρίου 1971) ήταν κριτικός λογοτεχνίας και θεάτρου και συγγραφέας. Έγινε γνωστή με το ψευδώνυμο Άλκης Θρύλος.
Όμπλαστ του Νίζνι Νόβγκοροντ

Το Όμπλαστ του Νίζνι Νόβγκοροντ (ρωσικά: "Нижегоро́дская о́бласть") είναι ομοσπονδιακό υποκείμενο της Ρωσίας, υπαγόμενο στο Διαμέρισμα του Βόλγα. Πρωτεύουσά της είναι το Νίζνι Νόβγκοροντ (1.250.619 κάτοικοι - απογρ. 2010, η 4η μεγαλύτερη πόλη της χώρας), το οποίο είναι και διοικητικό κέντρο ολόκληρου του Διαμερίσματος. Το επίθετο Νίζνι ("Κάτω") χρησιμοποιείται για διάκριση από το αρχαιότερο Νόβγκοροντ, που βρίσκεται στο Βορειοδυτικό Διαμέρισμα και φέρει την προσωνυμία Βελίκι ("Μέγα"). Άλλες μεγάλες πόλεις είναι το Τζερζίνσκ (240.742) και το Αρζαμάς (109.432).

Η Περιφέρεια κυριαρχείται από τη βαριά βιομηχανία, η οποία απασχολεί το 62% του εργατικού δυναμικού και παράγει το 83% του τοπικού ΑΕΠ. Βασικοί τομείς είναι η μεταλλουργία, η μηχανουργία, τα χημικά, η διύλιση πετρελαίου, η κατασκευή γυαλιού και η χαρτοποιΐα.

Ο πληθυσμός είναι σχεδόν αμιγώς ρωσικής καταγωγής (95%). Η αστικοποίηση είναι πολύ έντονη, λόγω της βιομηχανίας - η αναλογία αστικού/αγροτικού πληθυσμού είναι περίπου 3/1.
Δημοκρατία των Ουντμούρτ

Η Δημοκρατία των Ουντμούρτ (ρωσικά: Удму́ртская респу́блика) ή Ουντμουρτία είναι ομοσπονδιακό υποκείμενο της Ρωσίας, υπαγόμενο στο Διαμέρισμα του Βόλγα. Πρωτεύουσά της είναι το Ιζέβσκ (627.734 κάτοικοι - απογρ. 2010), πατρίδα του αυτόματου τυφεκίου Καλάσνικοφ. Άλλες μεγάλες πόλεις είναι το Σαραπούλ (101.381), το Βότκινσκ (99.022) και το Γκλάζοβ (95.854).

Οι πλειοψηφία του πληθυσμού είναι ρωσικής καταγωγής (60,1%). Οι Ουντμούρτ, αυτόχθονας λαός που μιλά μια φινο-ουγγρική διάλεκτο, αντιπροσωπεύουν το 29,3%, ενώ σε μικρότερο ποσοστό συναντώνται τάταροι (7%).

Οι περισσότεροι Ρώσοι εγκαταστάθηκαν στην περιοχή κατά/μετά το Β' Παγκόσμιο Πόλεμο, όταν αξιοποιήθηκαν τα πλούσια κοιτάσματα πετρελαίου και οι βιομηχανίες του Ιζέβσκ μετεξελίχθηκαν από περιφερειακό παραγωγό σε πανεθνικό προμηθευτή όπλων και οχημάτων. Πέραν του προαναφερθέντος Καλάσνικοφ (ΑΚ-47), στην περιοχή κατασκευάζονται βαρέα πυροβόλα, πύραυλοι, αυτοκίνητα και μοτοσυκλέτες (οι δημοφιλείς στη Ρωσία Izh).
Β΄ Αγγλοελληνικός Στολίσκος Ημιολιών

Ο Β΄ Αγγλοελληνικός Στολίσκος Ημιολιών ιδρύθηκε τον Οκτώβριο του 1943 στο μέσο του Β΄ Παγκοσμίου Πολέμου μετά από πρόταση του Βρετανού Ναυάρχου Αλεξάνδρειας προς τον Αρχηγό Στόλου. Ο στόλος του Ελληνικού Πολεμικού Ναυτικού βρισκόταν τότε στην Αίγυπτο και άλλες περιοχές ως μέρος του συμμαχικού στόλου καθώς η Ελλάδα βρισκόταν υπό Γερμανική κατοχή. Η σχετική εργασία συγκρότησης του ανατέθηκε στον έφεδρο Αντιπλοίαρχο Α. Λόντο – έμπειρο αξιωματικό, αφού προηγουμένως είχε υπηρετήσει στην 1η ΑΣΗ (Αγγλικός Στολίσκος Ημιολιών). Ο 2ος ΑΕΣΗ είχε βάση το λιμάνι της Αλεξάνδρειας και μερικές φορές τα λιμάνια της Κύπρου. Ο 1ος ΑΣΗ και 2ος ΑΕΣΗ έδρασαν σε δύο περιοχές, βορείως και παραλλήλως του ακρωτηρίου ‘Κριός’ όπου είχε την έδρα του ο 1ος ΕΣΗ (Ελληνικός Στολίσκος Ημιολιών) και νοτίως του παραλλήλου αυτού, όπου είχε την έδρα του ο 2ος ΑΕΣΗ.
Έντβαρτ Μουνκ

"Η Κραυγή" αυστηρά φυλαγμένη στο [[Μουσείο Μουνκ]] στο Όσλο, Σεπτέμβριος 2006

Ο Έντβαρτ Μουνκ ("Edvard Munch", 12 Δεκεμβρίου 1863 - 23 Ιανουαρίου 1944) ήταν Νορβηγός ζωγράφος. Το πιο γνωστό έργο του, "Η Κραυγή", αποτελεί έναν από τους εμβληματικούς πίνακες της παγκόσμιας τέχνης.

Η παιδική του ηλικία επισκιάστηκε από ασθένεια, πένθος και το φόβο μήπως κληρονομήσει μια ψυχική κατάσταση που διέτρεχε την οικογένειά του. Σπουδάζοντας στη Βασιλική Σχολή Τέχνης και Σχεδιασμού στη Χριστιανία (σήμερα Όσλο), ο Μουνκ άρχισε να ζει μια μποέμικη ζωή υπό την επήρεια του μηδενιστή Χανς Γέγκερ, που τον παρότρυνε να ζωγραφίσει τη δική του συναισθηματική και ψυχολογική κατάσταση («ζωγραφική ψυχής»). Από αυτό προέκυψε το ξεχωριστό του ύφος.

Τα ταξίδια έφεραν νέες επιρροές και διεξόδους. Στο Παρίσι έμαθε πολλά από τους Πωλ Γκωγκέν, Βίνσεντ βαν Γκογκ και Ανρί ντε Τουλούζ-Λωτρέκ, ειδικά τη χρήση τους του χρώματος. Στο Βερολίνο συναντήθηκε με το Σουηδό θεατρικό συγγραφέα Άουγκουστ Στρίντμπεργκ, τον οποίο ζωγράφισε, καθώς ξεκινούσε το μεγάλο κανόνα του "Η Ζωοφόρος της Ζωής", που απεικονίζει μια σειρά από έντονα συναισθηματικά θέματα όπως ο έρωτας, το άγχος, η ζήλια και η προδοσία, γεμάτα ατμόσφαιρα.

Την "Κραυγή" την εμπνεύσθηκε στη Χριστιανία. Σύμφωνα με τον ίδιο περπατούσε έξω το ηλιοβασίλεμα, όταν «άκουσε την τεράστια, άπειρη κραυγή της φύσης». Το αγωνιώδες πρόσωπο του πίνακα ταυτίζεται ευρέως με το ΄΄angst΄΄ (αγωνία, φόβος, άγχος) του σύγχρονου ατόμου. Μεταξύ 1893 και 1910 έφτιαξε δύο ζωγραφισμένες εκδοχές της και δύο σε παστέλ, καθώς και μια σειρά από εκτυπώσεις. Ένα από τα παστέλ πέτυχε τελικά την τέταρτη υψηλότερη ονομαστική τιμή που έχει πληρωθεί ποτέ για πίνακα σε δημοπρασία.

Ενώ η φήμη και ο πλούτος του μεγάλωνε η συναισθηματική του κατάσταση παρέμενε ανασφαλής. Για λίγο σκέφτηκε το γάμο, αλλά δεν μπόρεσε να το υλοποιήσει. Μια κατάρρευση το 1908 τον ανάγκασε να σταματήσει τη μεγάλη κατανάλωση αλκοόλ και ενθαρρύνθηκε από την αυξανόμενη αποδοχή του από το λαό της Χριστιανίας και τις εκθέσεις του στα μουσεία της πόλης. Τα τελευταία του χρόνια τα πέρασε δουλεύοντας ειρηνικά και ιδιωτικά. Παρόλο που τα έργα του απαγορεύτηκαν στη ναζιστική Γερμανία, τα περισσότερα από αυτά επέζησαν του Β΄ Παγκοσμίου Πολέμου, εξασφαλίζοντας του μεγάλη κληρονομιά.
Κράι Σταυρούπολης

Το Κράι Σταυρούπολης (ρωσικά: Ставропо́льский край) είναι ομοσπονδιακή περιφέρεια της Ρωσίας, υπαγόμενο στο Νότιο Διαμέρισμα. Πρωτεύουσά του είναι η Σταυρούπολη (398.539 κάτοικοι - απογρ. 2010), την οποία ίδρυσε ο πρίγκιπας Ποτέμκιν το 1777. Άλλες μεγάλες πόλεις είναι το Πιατιγκόρσκ (142.511), το Κισλοβόντσκ (128.553) και το Νεβινομίσκ (118.360).

Οι περισσότερες από τις πόλεις του Κράι ιδρύθηκαν ως μεθοριακά φρούρια κατά τη διάρκεια της ρωσικής επέκτασης στον Καύκασο και των πολέμων εναντίον των Οθωμανών. Αυτό εξηγεί και την ονομασία του ("κράι:σύνορο"), αφού σήμερα είναι εσωτερικό έδαφος (δε συνορεύει με κανένα κράτος).

Το Κράι Σταυρούπολης είναι ένα από τα πιο ισόρροπα, όσον αφορά την αστική ανάπτυξη, ρωσικά εδάφη. Στην πρωτεύουσά του κατοικεί μόνο το 1/8 του πληθυσμού, ενώ υπάρχουν συνολικά τέσσερις πόλεις με πληθυσμό άνω των 100.000 και άλλες δέκα με πληθυσμό άνω των 30.000 κατοίκων.

Σύμφωνα με την απογραφή του 2002, το κυρίαρχο εθνικό στοιχείο είναι οι Ρώσοι (81,6%) και ακολουθούν οι Αρμένιοι (5,5%). Υπάρχουν επίσης 34.078 κάτοικοι (1,2%) που είναι Έλληνες.
Ροδόδενδρο

thumb|right|140px|Ροδόδενδρο και με λευκά άνθη, το είδος διαπρεπές

Αγγειόσπερμο, δικότυλο φυτό το ροδόδενδρο ανήκει στην τάξη ερεικώδη και στην οικογένεια των Ερεικοειδών με πολλά είδη φυλλοβόλων και αείφυλλων θάμνων, ποωδών φυτών και λίγων δέντρων.
Τα ροδόδενδρα έχουν ωραία φύλλα και όμορφα πολύχρωμα άνθη είναι δε συγγενικά φυτά με τις αζαλέες.

Τα περισσότερα είδη βρίσκονται στις βόρειες και εύκρατες περιοχές της γης και αγαπούν τα υγρά εδάφη των ορεινών και ημιορεινών περιοχών.

Η καταγωγή του φυτού είναι από τα Ιμαλάια όπου και σήμερα βρίσκεται σε υψόμετρο πάνω από 5,500 μέτρα, δημιουργώντας μία εικόνα που ενέπνευσε διάφορους ζωγράφους.

Τα ροδόδενδρα ποικίλουν σε ύψος και το πιο ψηλό είδος είναι το ροδόδενδρο αρμπόρεουμ , δέντρο που φτάνει τα 30 μέτρα σε ύψος , αλλά και το πιο κοντό το μικρό φυτό ροδόδενδρο το δασώδες που δύσκολα ξεπερνά τα 3 εκατοστά.

Τα φύλλα του ποικίλουν σε μέγεθος, από 2 έως 25 εκατοστά μήκος, αλλά και σε σχήμα και είναι δερματώδη , σκληρά και ελαστικά. Τα άνθη του είναι πολύχρωμα , αλλού μικροσκοπικά και αλλού πολύ μεγάλα και αρωματικά όπως του είδους νουτάλι που φτάνουν σε διάμετρο τα 15 εκατοστά.

Οι χρωματισμοί των ανθών ποικίλουν , έτσι έχουμε αποχρώσεις του μοβ, του κίτρινου, λευκά , πορτοκαλί , πορφυρά και μπλε.

Τα ροδόδενδρα εξαιτίας της διακοσμητικής τους αξίας έχουν γίνει αιτία να δημιουργηθούν πολλές υβριδικές ποικιλίες και πάμπολλες διασταυρώσεις από τις οποίες έχουν δημιουργηθεί πολλά καλλωπιστικά οικιακά φυτά.

Στην Ελλάδα βρίσκουμε το είδος Φλάβιος στη Χίο και τη Μυτιλήνη.
Νόμος αστρικών περιφορών

Ο Νόμος αστρικών περιφορών ή Τρίτος νόμος Κέπλερ είναι νόμος που περιλαμβάνεται στους νόμους του πλανητικού συστήματος και που διατύπωσε ο Γερμανός αστρονόμος Γιοχάνες Κέπλερ (1571-1630) μελετώντας τα δεδομένα των παρατηρήσεων της κίνησης των πλανητών που προηγουμένως είχε συγκεντρώσει ο Δανός αστρονόμος Τύχο Μπράχε (1546-1601). 
Ο νόμος αυτός είναι ο τρίτος από τους τρεις που ανακάλυψε και διατύπωσε ο Κέπλερ και που διέπουν τη κίνηση των πλανητών γύρω από τον Ήλιο. Σύμφωνα με τον νόμο αυτόν:

* "Τα τετράγωνα των χρόνων των αστρικών περιφορών των πλανητών είναι ανάλογα των κύβων της μέσης απόστασης αυτών από τον Ήλιο".

Σύμφωνα με το νόμο αυτό προκύπτει ότι, αν είναι γνωστός από παρατηρήσεις ο χρόνος που απαιτείται για να συμπληρώσει ένας πλανήτης την περιφορά του γύρω από τον Ήλιο, τότε εύκολα μπορεί να βρεθεί και η μέση απόσταση αυτού από τον Ήλιο.


Κατηγορία:Πλανήτες
Κατηγορία:Αστροφυσική
Κατηγορία:Κοσμογραφία
Κατηγορία:Αστρονομική Ναυτιλία
Κατηγορία:Νόμοι Πλανητικού Συστήματος
Έντμουντ Χάλλεϋ

Ο Έντμουντ Χάλλεϋ ή Εδμόνδος Χάλλεϋ ήταν Άγγλος μαθηματικός και αστρονόμος (8 Νοεμβρίου 1656 - 14 Ιανουαρίου 1742).
Υιέ μου... Υιέ μου...

Το Υιέ μου... Υιέ μου... είναι ελληνική κωμική ταινία του 1965, σε σκηνοθεσία Γρηγόρη Γρηγορίου. Το σενάριο γράφτηκε από τον Γιώργο Λαζαρίδη, το οποίο, όμως, είναι διασκευή από το θεατρικό έργο του Αλέκου Σακελλάριου και Χρήστου Γιαννακόπουλου, "Δελησταύρου και υιός". Πρωταγωνιστούν οι Λάμπρος Κωνσταντάρας και Μάρω Κοντού.
Ο Φανούρης και το σόι του

Ο Φανούρης και το σόι του είναι ελληνική ηθογραφική κωμική ταινία του 1957, σε σκηνοθεσία Δημήτρη Ιωαννόπουλου. Το σενάριο των Αλέκου Σακελλάριου και Χρήστου Γιαννακόπουλου αποτελεί διασκευή του δικού τους ομότιτλου θεατρικού έργου. Πρωταγωνιστεί ο Μίμης Φωτόπουλος.
Τρίγλια

Η Τρίγλια (γράφεται και Τρίγλεια) (σήμερα τουρκικά "Tirilye", "Zeytinbağı") είναι κωμόπολη της Προύσας, στον ιστορικό χώρο της Βιθυνίας, με 2.500 κατοίκους σήμερα. Υπάρχουν διάφορες εκδοχές ως προς την προέλευση της λέξη Τρίγλια: κατά μία εκδοχή παράγεται είτε από την λέξη "τριγλί" που σημαίνει μπαρμπούνι είτε από το όνομα της Μονής Τριγλείας η οποίας βρίσκονταν στην θέση του οικισμού ο οποίος εξελίχθηκε γύρω της. 

Κατά την αρχαιότητα στην περιοχή βρίσκονταν η ελληνική πόλη Βρύλλειον η οποία αναφέρεται από τον Εκαταίο τον Μηλίσιο. Ορισμένοι θεωρούν ότι η Μονή Τριγλείας ιδρύθηκε στη θέση του Βρυλλείου από παραφθορά του οποίου πήρε το όνομα της, αν και άλλοι ιστορικοί θεωρούν ότι το Βρύλλειον εξελίχθηκε στα Μουδανιά τα οποία βρίσκονται 12 χιλιόμετρα ανατολικά της. Αναφέρεται ως οικισμός από τον Καντακουζηνό κατά τον 14ο αιώνα. Πρόκειται για οικισμό, στον οποίο κατοικούσε για αιώνες συμπαγής ελληνόφωνος και χριστιανικός πληθυσμός, μέχρι την ανταλλαγή πληθυσμών του 1922. Πέραν της μόνης Τριγλείας ο οικισμός περιείχε και άλλες εκκλησίες αλλά και μονές, μεταξύ των οποίων και μονή Βαθέος Ρύακος. Οι μονές της Τριγλείας όπως και του Ολύμπου της Βιθυνίας γενικότερα έπαιξαν σημαντικό ρόλο κατά την Εικονομαχία προσφέροντας βάση και καταφύγιο σε εικονολάτρες μοναχούς. Την υποστήριξη της στους εικονολάτρες είχε ως αποτελεσμα να παράγει πολλούς μάρτυρες (τουλάχιστον 59). Δύο ηγούμενουι μονών της Τριγλίας είναι μεταξύ των πρώτων δέκα υπογραφόντων της Ζ Οικουμενικής συνόδου. Είναι η πατρίδα τουλάχιστον 4 επισκόπων, διασημότερος των οποίων ο μετέπειτα Μητροπολίτης Σμύρνης και ιεροεθνομάρτυρας Χρυσόστομος. Η Τρίγλια και οι Κυδωνίες/Αϊβαλί ήταν οι μόνες σημαντικού μεγέθους πόλεις στην Ελληνική Δίοικηση Σμύρνης με σχεδόν αμιγώς Ελληνικό πληθυσμό.

Σήμερα ο οικισμός έχει χαρακτηριστεί παραδοσιακός και δεν επιτρέπεται η αλλοίωση του αρχιτεκτονικού χαρακτήρα των κτηρίων. Ενδιαφέρουσα για τον επισκέπτη είναι μια βόλτα στα σοκάκια της ή επίσκεψη στα ερείπια βυζαντινών εκκλησιών και άλλων κτηρίων. Σημαντικό μνημείο είναι ο ναός των Αγίων Θεοδώρων, σήμερα "Φατίχ Τζαμί"καθώς και ο ναός της Παντοβασίλισσας, η πάλαι ποτέ Μονή Τριγλείας.
Παναθλητικός Όμιλος Καλλιθέας Έσπερος

thumb|100px|Το παλιό έμβλημα του ΠΟΚ Έσπερος.
Ο Παναθλητικός Όμιλος Καλλιθέας Έσπερος (Π.Ο.Κ. Έσπερος), είναι αθλητικός σύλλογος με έδρα την Καλλιθέα. Ο Έσπερος αγωνίζεται στο κλειστό γυμναστήριο Έσπερος (800 θέσεων) της Καλλιθέας. Τα χρώματα του συλλόγου είναι το άσπρο και το μπλε, ενώ το έμβλημά του συνίσταται από ένα μπλε πεντάκτινο αστέρι με το βυζαντινό γραμμα Ε στο κέντρο του και το έτος ιδρύσεως του συλλόγου (1943).
Κοσμάς Β΄ Αττικός

Ο Κοσμάς Β΄ Αττικός ήταν Πατριάρχης Κωνσταντινουπόλεως από τον Απρίλιο του 1146 έως τον Φεβρουάριο του 1147.

Η καταγωγή του ήταν από την Αίγινα. Τον Απρίλιο του 1146, επί Αυτοκράτορα Μανουήλ Κομνηνού, ήταν διάκονος στην Αγία Σοφία όταν εξελέγη Πατριάρχης, διαδεχόμενος τον Μιχαήλ Β΄ Κουρκούα.

Ενώ υπάρχουν εγκωμιαστικές αναφορές στο πρόσωπό του για τις γνώσεις και τον χαρακτήρα του, εντούτοις κατηγορήθηκε ως αιρετικός και συνωμότης κατά του Αυτοκράτορα. Οι κατηγορίες ξεκίνησαν από το ότι προσκάλεσε στην οικία και στο τραπέζι του κάποιον μοναχό Νήφωνα, καταδικασμένο για Βογομιλισμό. Έτσι, μια Σύνοδος που συνήλθε στο Παλάτι των Βλαχερνών τον καθαίρεσε στις 26 Φεβρουαρίου του 1147.

Οι ακριβείς λόγοι της καθαίρεσης και απομάκρυνσής του δεν έχουν διαλευκανθεί. Ίσως υπήρξε θύμα πολιτικών μηχανορραφιών. Είναι πάντως σίγουρο ότι ο Αυτοκράτορας Μανουήλ Κομνηνός παρενέβη ευθέως στη Σύνοδο που τον καθαίρεσε, συνομιλώντας ιδιαιτέρως με αυτούς που τον κατηγορούσαν, αλλά και εξετάζοντας τον ίδιο τον Κοσμά για τις απόψεις του σχετικά με τον αιρετικό Νήφωνα. Η υπόθεση αυτή είναι χαρακτηριστική τόσο των δογματικών αντιπαραθέσεων που ήταν συχνές κατά τη διάρκεια της βασιλείας του Μανουήλ Κομνηνού, όσο και της ετοιμότητας του Αυτοκράτορα να αναμειχθεί ενεργά σε αυτές.
Ευστράτιος Γαριδάς

Ο Ευστράτιος Γαριδάς διετέλεσε Πατριάρχης Κωνσταντινουπόλεως μεταξύ των ετών 1081 και 1084.

Αναρρήθηκε στον πατριαρχικό θρόνο λόγω των διασυνδέσεων του με την Άννα Δαλασσηνή, μητέρα του Αυτοκράτορα Αλεξίου Α΄ Κομνηνού, της οποίας είχε γίνει μυστικοσύμβουλος. Ήταν ευνούχος και αμόρφωτος. Η Άννα Κομνηνή και άλλες πηγές τον χαρακτηρίζουν αγράμματο και αδύναμο χαρακτήρα.

Υποστήριξε την κρατική γραμμή που επέβαλλε τη δήμευση και την εκποίηση των εκκλησιαστικών θησαυρών για τις ανάγκες των στρατιωτικών επιχειρήσεων της αυτοκρατορίας ενάντια στους Νορμανδούς. Με σύγκληση Ενδημούσας Συνόδου το 1081, την οποία παρότρυνε ο σεβαστοκράτορας Ισαάκιος, ενέδωσε στην πολιτική του Αλεξίου. Αντίθετος με την απόφαση ήταν ο επίσκοπος Χαλκηδόνος Λέοντας, ο οποίος θεώρησε το μέτρο αυτό ως ανακαίνιση της Εικονομαχίας, και ο οποίος επιχείρησε να τον ρίξει από τον θρόνο, κατηγορώντας τον, χωρίς στοιχεία, ότι οικειοποιήθηκε μέρος της εκποιηθείσας εκκλησιαστικής περιουσίας.

Για την επίλυση του ζητήματος κλήθηκε να πάρει θέση και ο Ιωάννης ο Ιταλός, ο οποίος ευθυγραμμίστηκε με τη θέση του Ισαακίου. Εξαιτίας της υπόθεσης αυτής, και εξαιτίας της αγραμματοσύνης και της προφανούς ευπιστίας του, ενεπλάκη αργότερα στο ζήτημα της Ορθοδοξίας του Ιταλού, τον οποίο είχε καταδικάσει ο προκάτοχός του Κοσμάς Α΄ Ιεροσολυμίτης. Ήταν ευνοϊκός προς το θέμα του Ιταλού αλλά τον καταδίκασε το 1082 λόγω της πιέσεως που ασκήθηκε από τον Αλέξιο Α΄.

Το 1084, μια Επιτροπή που συνεκάλεσε ο Αλέξιος Α΄ των αθώωσε από κατηγορίες κακοδοξίας, αλλά τον Ιούλιο του ίδιου έτους παραιτήθηκε και αποσύρθηκε σε μοναστήρι.
Κοσμάς Α΄ Ιεροσολυμίτης

Ο Κοσμάς Α΄ Ιεροσολυμίτης διετέλεσε Πατριάρχης Κωνσταντινουπόλεως μεταξύ των ετών 1075 και 1081.

Η καταγωγή του ήταν από την Αντιόχεια. Ονομάστηκε όμως Ιεροσολυμίτης, επειδή είχε μείνει για αρκετό χρονικό διάστημα στα Ιεροσόλυμα. Όταν έφυγε από εκεί, μόνασε στην Κωνσταντινούπολη. Δεν είχε μεγάλη μόρφωση, ήταν όμως ευσεβής και ενάρετος, απλός και αγαπητός. Στις 2 Αυγούστου 1075, μετά το θάνατο του Ιωάννη Η΄ Ξιφιλίνου, εξελέγη Πατριάρχης κατόπιν επιθυμίας του Αυτοκράτορα Μιχαήλ Δούκα, αν και ήταν ήδη προχωρημένης ηλικίας. Όταν εξελέγη Πατριάρχης, κατά πάσα πιθανότητα βρισκόταν σε μονή έξω από τα Ιεροσόλυμα.

Το 1078 έστεψε Αυτοκράτορα τον Νικηφόρο Γ΄ Βοτανειάτη. Αντιτάχθηκε στον γάμο του Νικηφόρου με την Μαρία της Αλανίας, σύζυγο του Μιχαήλ Ζ', αλλά δεν έλαβε άλλα μέτρα εκτός από την καθαίρεση του ιερέα που τέλεσε τον γάμο. Αργότερα χρησιμοποίησε την επιρροή του για να τον πείσει να παραιτηθεί, καθώς η δημοτικότητά του έπεφτε και η Αυτοκρατορία έμπαινε σε περίοδο αποσταθεροποίησης. Το 1081 έστεψε Αυτοκράτορα τον Αλέξιο Α΄ Κομνηνό. Όταν αυτός προσπάθησε, με την παρακίνηση της μητέρας του, να χωρίσει τη γυναίκα του, Ειρήνη Δούκαινα, για να παντρευτεί τη χήρα Αυτοκράτειρα Μαρία της Αλανίας, ο Κοσμάς, έχοντας με το μέρος του και τους μοναχούς, αρνήθηκε να το δεχτεί, καθώς αυτή είχε ήδη παντρευτεί δύο φορές. Κατόπιν αυτού, ο Αλέξιος εγκατέλειψε το σχέδιό του.

Η πιο σημαντική συνοδική ενέργεια του Κοσμά ήταν η καταδίκη, το 1076-1077, των αιρετικών θέσεων του Ιωάννη Ιταλού, ενός φιλοσόφου που συνδεόταν με την οικογένεια των Δουκών.

Όμως, οι ευθύνες και οι αρμοδιότητες του Πατριάρχη δεν ταίριαζαν στον χαρακτήρα του Κοσμά. Εκτός αυτού, η μητέρα του Αλεξίου, Άννα Δαλασσηνή, πίεζε για την απομάκρυνσή του, αφενός διότι δεν της άρεσε ο δεσμός της Ειρήνης με την οικογένεια των Δουκών, αφετέρου για να προωθήσει ευνοούμενό της στον θρόνο. Έτσι, στις 8 Μαΐου 1081 παραιτήθηκε και αποσύρθηκε στη Μονή Καλλίου. Αρνήθηκε τις προτάσεις επιστροφής που του έγιναν και πέθανε στη Μονή εκείνη.

Η παραίτηση του Κοσμά θεωρείται πως εγκαινιάζει μια περίοδο, μεταξύ της βασιλείας του Αλεξίου Α΄ και του Μανουήλ Α΄, κατά την οποία η Εκκλησία χάνει την αυτοαναφορικότητα που είχε τον ενδέκατο αιώνα και εξαρτάται και υπόκειται στο Κράτος. Ο ιστορικός Ιωάννης Σκυλίτζης δεν μιλάει κολακευτικά για τον Κοσμά. Αναφέρει ότι επελέγη λόγω έλλειψης μεγαλείου, καθώς «"μετά τον θάνατο του προηγούμενου Πατριάρχη, ο Μιχαήλ Ζ΄ δεν επέλεξε κάποιον από την Γερουσία, ούτε από την Μεγάλη Εκκλησία, ούτε κάποιον άλλο βυζαντινό που φημιζόταν για τα λόγια ή τα έργα του, αλλά κάποιον μοναχό Κοσμά που ήρθε ουρανοκατέβατος από την Αγία Πόλη και τιμήθηκε από τον Αυτοκράτορα... παρόλο που δεν είχε ούτε σοφία ούτε κρίση..."».

Ανακηρύχθηκε άγιος από την Ορθόδοξη Εκκλησία και τιμάται ως θαυματουργός στις 2 Ιανουαρίου.
Τουλούζη

Η Τουλούζη (γαλλικά: "Toulouse" (προφέρεται: "Τουλούζ"), οξιταν.: "Tolosa"), είναι μητροπολιτική πόλη της νότιας Γαλλίας. Βρίσκεται στις όχθες του ποταμού Γαρούνα, ανάμεσα στη Μεσόγειο θάλασσα και τον Ατλαντικό ωκεανό, κοντά στα Πυρηναία Όρη και τα σύνορα με την Ισπανία. Πρωτεύουσα της γεωγραφικής περιοχής των Μέσων Πυρηναίων και του νομού Haute-Garonne, αποτελεί την 4η μεγαλύτερη πληθυσμιακά μητροπολιτική περιοχή στη Γαλλία με 1.291.517 κατοίκους ("Τουλουζάνοι", απογραφή 2013) και την ταχύτερα αναπτυσσόμενη σε ολόκληρη την Ευρώπη.

Είναι το μεγαλύτερο κέντρο δορυφορικής τεχνολογίας και αστροναυτικής βιομηχανίας της Ευρώπης, καθώς και έδρα της αεροναυπηγικής εταιρίας Airbus. Με σχεδόν 100.000 φοιτητές στα τρία πανεπιστήμια και τις ανώτατες και τεχνικές σχολές της, είναι σήμερα η τρίτη στη σειρά γαλλική πόλη με το μεγαλύτερο φοιτητικό πληθυσμό, μετά το Παρίσι και τη Λυών.
Δύναμη

Στην Κλασική Μηχανική, δύναμη formula_1 είναι η αιτία που προκαλεί κάθε μεταβολή της κίνησης ή της γεωμετρίας των σωμάτων. Ένα σώμα μπορεί να δεχθεί ταυτόχρονα πολλές δυνάμεις το αποτέλεσμα των οποίων θα είναι σε κάθε σημείο μία συνισταμένη δύναμη και μία συνισταμένη ροπή. Όταν οι δυνάμεις αυτές εξουδετερώνονται μεταξύ τους τότε λέγεται ότι το σώμα βρίσκεται σε κατάσταση ισορροπίας.

Σε ότι αφορά τα ελεύθερα σώματα, η δύναμη είναι γενικά η αιτία μεταβολής της κινητικής τους κατάστασης, δηλαδή αυτή που τα επιταχύνει ή τα επιβραδύνει. Αυτό ισχύει και για την περιστροφή τους, που μπορεί να επιταχυνθεί ή να επιβραδυνθεί. Για σώματα που δεν είναι ελεύθερα να κινηθούν με όλους τους τρόπους, αυτά δηλαδή που είτε είναι αναρτημένα κάπου και μπορούν να κινηθούν μόνο γύρω από σημείο ή άξονα ή σε προκαθορισμένη τροχιά, καθώς και σε όσα εφαρμόζονται δυνάμεις τριβής ή γενικά αντιδράσεις στήριξης, ανάγουμε τις δυνάμεις σε χαρακτηριστικά σημεία. Στην περίπτωση των μη ελεύθερων σωμάτων δύναμη είναι η αιτία που προκαλεί την κίνησή τους ή την κινητικότητά τους σε σχέση με τα σημεία στήριξης ή σύνδεσής τους, ή αυτή που προκαλεί την εντατική τους κατάσταση, την πίεση ή την παραμόρφωσή τους. Η αδράνεια ενός ελεύθερου σώματος επιτρέπει επίσης να προκαλείται στο σώμα εντατική κατάσταση, πίεση ή παραμόρφωση, όταν του εφαρμόζονται αντίστοιχες δυνάμεις.

Την Δύναμη την ορίζουμε από τον Δεύτερο νόμο κίνησης του Νεύτωνα και μετριέται σε "newton" (νιούτον).

Από τον Νόμο Κίνησης με βάση το Διεθνές Σύστημα SI (1961) ορίζεται Ν = Kg*m/sec2 

Το Πεδίο βαρύτητας της Γης δίνει Επιτάχυνση βαρύτητας g(0°) =9.780 m/sec2 στα σώματα που βρίσκονται σε γεωγραφικό πλάτος 0° (στον Ισημερινό), και Επιτάχυνση βαρύτητας g(90°) =9.832 m/sec2 στα σώματα που βρίσκονται σε γεωγραφικό πλάτος 90° (στους Πόλους).

1newton =1Kg*1m/sec2 =formula_2 *9.780m/sec2 =0.102Kg*g(0°) και άρα μπορούμε να το εξισώσουμε με Δύναμη βαρύτητας σε σώμα 100gr περίπου όσο και το βάρος ενός μήλου.

Η δύναμη δεν είναι άμεσα αντιληπτό ή άμεσα μετρήσιμο Μέγεθος, είναι όμως τα αποτελέσματά της (επιτάχυνση, παραμόρφωση). Χρησιμοποιήθηκε από τον Αρχιμήδη σε Μηχανές (Μηχανισμούς που μεταβιβάζουν ή μετατρέπουν Φορτία Εισόδου σε Φορτία Εξόδου), όμως η θεωρητική της θεμελίωση και η μαθηματική της περιγραφή έγινε με τους νόμους της κίνησης του Νεύτωνα τον 17ο αιώνα (Philosophiae Naturalis Principia Mathematica, Ουράνια μηχανική) που χρησιμοποιούσε τα απειροστά (Εύδοξος/Αρχιμήδης) και κατέρριψε την θεωρία Δύναμης του Αριστοτέλη (θεωρούσε ότι έπρεπε να υπάρχει δύναμη γι' αυτό που ο Νεύτωνας ονόμασε αδράνεια, και ότι ο ουρανός αποτελούνταν από το 5ο στοιχείο τον αιθέρα).
Τανζιμάτ

O όρος Τανζιμάτ περιγράφει μια σειρά από μεταρρυθμίσεις με στόχο την αναδιοργάνωση της Οθωμανικής Αυτοκρατορίας, σε επίπεδο διοίκησης, οικονομίας και σχέσεών της με τους υπηκόους της. Τοποθετείται χρονικά στο διάστημα 1839-1856. Η λέξη "τανζιμάτ", στην οθωμανική διάλεκτο σημαίνει "αναδιοργάνωση", ενώ για τους δυτικούς ερμηνεύτηκε ως "εκσυγχρονισμός". 
Πρωτοπόροι του Τανζιμάτ θεωρούνται οι Σουλτάνοι: Σελήμ Γ΄, Μουσταφά Δ΄, ο Μέγας Βεζίρης Μουσταφά Ρεσίτ πασάς, επίσης ο Αμπντούλ Μετζίτ Α΄, ο Αμπντούλ Χαμίτ Β΄ καθώς και ο Πατριάρχης Γρηγόριος ΣΤ΄, το έργο των οποίων συνέχισε βεβαίως ο Κεμάλ Ατατούρκ, στη νεοσύστατη Τουρκία. 
Βασικά διατάγματα (φιρμάνια) του Τανζιμάτ ήταν το Αυτοκρατορικό Διάταγμα του Ροδώνα (1839), και το Διάταγμα της Εμπέδωσης των Μεταρρυθμίσεων (Ισλαχάτ Φεμανί ή Χαττ-ι-Χουμαγιούν) του 1856.
Κωνσταντίνος Καζάκος

Ο Κωνσταντίνος Καζάκος (Αθήνα, 25 Απριλίου 1969) είναι Έλληνας ηθοποιός, γιός των επίσης ηθοποιών Κώστα Καζάκου και Τζένης Καρέζη.
Something to Remember

Το Something to Remember είναι η τρίτη συλλογή της αμερικανίδας τραγουδίστριας Madonna, ενώ αποτελεί το ενδέκατο album της. Περιλαμβάνει μια συλλογή από τις καλύτερες μπαλάντες της, καθώς και τρία νέα κομμάτια: "I Want You", "You'll See" και "One More Chance".
Hibernate Framework

Το Hibernate Framework είναι λογισμικό ανοιχτού κώδικα (ελεύθερο λογισμικό) που σκοπό έχει να συνδέσει τα αντικείμενα που δημιουργούνται σε μια αντικειμενοστραφή γλώσσα προγραμματισμού (Java) με τους πίνακες μιας σχεσιακής βάσης δεδομένων. Η σύνδεση αυτή επιτυγχάνεται με την χρήση επιπρόσθετης πληροφορίας (metadata) που τοποθετείται κατάλληλα (μαζί με τον κώδικα Java ή σε ξεχωριστά xml αρχεία) και περιγράφει την αντιστοιχία μεταξύ των αντικειμένων και της βάσης δεδομένων. Γενικά το Hibernate προσφέρει την αυτόματη μετατροπή της μιας μορφής (αντικείμενα) στην άλλη (σχεσιακή βάση δεδομένων).
Βάιενστεφαν

Ο λόφος, αλλά και η περιοχή Βάιενστεφαν (Γερμανικά: Weihenstephan) αποτελεί τμήμα της πόλης του Φράιζινγκ. Το Βάιενστεφαν είναι γνωστό για:

* την έδρα μίας από τις Πανεπιστημιουπόλεις του Τεχνικού Πανεπιστημίου του Μονάχου (Γερμανικά:Technische Universität München), όπου και εδρεύουν, μεταξύ άλλων, οι Σχολές Βιολογίας, Ζυθοποιίας, Δασοκομίας, Αρχιτεκτονικής Τοπίου κ.ά.
* την έδρα της Ανώτατης Σχολής Βάιενστεφαν (Γερμανικά: Fachhochschule Weihenstephan).
* για το Αββαείο του Βάιενστεφαν, ένα αββαείο Βενεδικτίνων. Ιδρύθηκε το 725 οπότε και οι μοναχοί ίδρυσαν ζυθοποιείο το οποίο λειτουργεί μέχρι σήμερα. Το ζυθοποιείο καλείται «"Βαυαρικό Κρατικό Ζυθοποιείο Βάιενστεφαν"» (Γερμανικά: "Bayerische Staatsbrauerei Weihenstephan"). Ανήκει στη Βαυαρική κυβέρνηση και συνεργάζεται στενά με το TUM για τα προγράμματα σπουδών της Zυθοποιίας και Tεχνολογίας Tροφίμων.
* για το «"Κρατικό Γαλακτοκομείο Βάιενστέφαν"» (Γερμανικά: "Staatliche Molkerei Weihenstephan"). Αν και πλέον ανήκει στον ιδιωτικό όμιλο Μüller, εξακολουθεί να συνεργάζεται στενά με το TUM και τις σχολές Γεωπονίας και Τεχνολογίας Τροφίμων.
Πανοραμική άποψη του Βάιενστεφαν με τον [[Καθεδρικός του Φράιζινγκ|Καθεδρικό του Φράιζινγκ]] στα δεξιά της εικόνας
* Ο Heinz Dauth είναι καθηγητής στο Βάιενστεφαν.

Κατηγορία:Γεωγραφία της Βαυαρίας
Κατηγορία:Χωριά της Γερμανίας
Επαρχία Τούκουμς

right|250px|thumb|Η επαρχία Τούκουμς στο χάρτη της Λετονίας
Η Επαρχία Τούκουμς (λετονικά: "Tukuma rajons") είναι επαρχία της δυτικής Λετονίας. Έχει πληθυσμό 53.734 κατοίκους. Περιλαμβάνει τις πόλεις Τούκουμς και Κάνταβα.
Βέρα στο δεξί

Βέρα στο δεξί είναι τίτλος ελληνικής καθημερινής δραματικής τηλεοπτικής σειράς, παραγωγής 2004-2007, που δημιουργήθηκε από την Έλενα Ακρίτα και τον Γιώργο Κυρίτση και προβλήθηκε από το τηλεοπτικό σταθμό Mega Channel.

Τη σκηνοθεσία της σειράς επιμελήθηκαν ο Γιάννης Βασιλειάδης, ο Κώστας Κωστόπουλος, η Ευγενία Οικονόμου, ο Σπύρος Μιχαλόπουλος και ο Γιώργος Σιούγας. Το πρώτο επεισόδιο της σειράς προβλήθηκε από το Mega την Κυριακή 19 Σεπτεμβρίου του 2004. Η προβολή της σειράς γινόταν σε καθημερινή βάση στις 19:00 από το ίδιο κανάλι. Η σειρά κέρδισε την προτίμηση των τηλεθεατών, ξεπερνώντας σε τηλεθέαση (καθημερινά πάνω από το 30%) την θρυλική "Λάμψη" του Νίκου Φώσκολου στον ΑΝΤ1, σε ποσοστά τηλεθέασης. Η προβολή της σειράς γινόταν επίσης στην Κύπρο, την Ευρώπη, τις ΗΠΑ, τον Καναδά και την Αυστραλία. Τους δύο βασικούς χαρακτήρες της σειράς υποδύονται η Κάτια Δανδουλάκη και ο Κώστας Καζάκος ενώ το υπόλοιπο πρωταγωνιστικό καστ συμπληρώνουν οι Μαριάννα Τουμασάτου, Ελισάβετ Μουτάφη, Υρώ Λούπη, Αλέξανδρος Σταύρου, Δάνης Κατρανίδης και Κωνσταντίνος Κωνσταντόπουλος. Κατα τα διάκρεια της σειράς διάφοροι νέοι χαρακτήρες προστέθηκαν σε αυτή με τους παραπάνω να έχουν μόνιμη θέση στο καστ αυτής.

Η Βέρα στο δεξί ολοκληρώθηκε μετά από τρεις κύκλους και συνολικά 621 την Κυριακή 1 Ιουλίου του 2007.
Ελεάνα Βραχάλη

Η Ελεάνα Βραχάλη (28 Ιουνίου 1978) είναι Ελληνίδα στιχουργός, συγγραφέας και ποιήτρια.
Γιάννης Μπουρούσης

Ο Γιάννης Μπουρούσης (Καρδίτσα, 17 Νοεμβρίου 1983) είναι Έλληνας επαγγελματίας διεθνής καλαθοσφαιριστής. Έχει ύψος 2,15m. και αγωνίζεται στη θέση του Σέντερ.
Κατερίνα Χέλμη

Η Κατερίνα Χέλμη (Αθήνα, 12 Αυγούστου 1939) είναι Ελληνίδα ηθοποιός.
Χταπόδι

Το χταπόδι είναι μαλάκιο της τάξης Οκτώποδες με οκτώ πλοκάμια και μαλακό σώμα. Η τάξη περιλαμβάνει περίπου 300 είδη που συμπεριλαμβάνονται στην ομοταξία Κεφαλόποδα μαζί με τα καλαμάρια,τις σουπιές και τα ναυτιλοειδή. Όπως και τα άλλα κεφαλόποδα, το χταπόδι είναι αμφίπλευρα συμμετρικό με δύο μάτια και ένα ράμφος, με το στόμα στο κεντρικό σημείο μεταξύ των ποδιών (τα αποκαλούμενα και "πλοκάμια"). Το μαλακό σώμα μπορεί να αλλάξει γρήγορα το σχήμα του, επιτρέποντας στα χταπόδια να περάσουν μέσα από μικρά κενά. Όταν κολυμπούν το κεφάλι προηγείται των ποδιών. Το σιφόνι χρησιμοποιείται τόσο για αναπνοή όσο και για μετακίνηση, εκτοξεύοντας έναν πίδακα νερού. Τα χταπόδια έχουν περίπλοκο νευρικό σύστημα και εξαιρετική όραση, και είναι από τα πιο έξυπνα και πολύμορφα από όλα τα ασπόνδυλα. 

Τα χταπόδια κατοικούν σε διάφορες περιοχές του ωκεανού, σε κοραλλιογενείς ύφαλους, σε πελάγη και τον θαλάσσιο βυθό. Μερικά ζουν στην ακτή και άλλα σε αβυσσαία βάθη. Τα περισσότερα είδη αναπτύσσονται γρήγορα, ωριμάζουν νωρίς και είναι βραχύβια. Κατά την αναπαραγωγή, το αρσενικό χρησιμοποιεί ένα ειδικά προσαρμοσμένο βραχίονα για να παραδώσει μια δέσμη σπέρματος μέσα στην κοιλότητα του θηλυκού μανδύα και έπειτα γερνά και πεθαίνει. Το θηλυκό αποθέτει τα γονιμοποιημένα ωάρια σε μια φωλιά και τα φροντίζει μέχρι να εκκολαφθούν, οπότε και πεθαίνει. Οι τεχνικές προστασίας από αρπακτικά περιλαμβάνουν την εκτόξευση μελάνης, τη χρήση καμουφλάζ και απειλητικές αντιδράσεις και τη δυνατότητα ταχείας διαφυγής και κάλυψης. Όλα τα χταπόδια είναι δηλητηριώδη, αλλά μόνο τα χταπόδια με μπλε δακτυλίους είναι θανατηφόρα για τον άνθρωπο. 

Τα χταπόδια εμφανίζονται στη μυθολογία ως θαλάσσια τέρατα όπως το Κράκεν στη Νορβηγία, το Ακκορκαμούι των Αϊνού και ίσως οι Γοργόνες στην αρχαία Ελλάδα. Μια μάχη με χταπόδι εμφανίζεται στο βιβλίο του Βίκτωρ Ουγκώ "Οι Εργάτες της Θάλασσας", αποτελώντας έμπνευση και για άλλα έργα όπως η Octopussy του Ίαν Φλέμινγκ. Χταπόδια εμφανίζονται στην ιαπωνική ερωτική τέχνη, σούνγκα. Είναι γευστικά εδέσματα και δημοφιλή πιάτα παντού στον κόσμο, ειδικά στη Μεσόγειο και τις Ασιατικές θάλασσες.
Δέσποινα Στυλιανοπούλου

Η Δέσποινα Στυλιανοπούλου (Μεσσήνη, 8 Ιουλίου 1932) είναι Ελληνίδα ηθοποιός.
Αντιγόνη Γλυκοφρύδη

Η Αντιγόνη Γλυκοφρύδη (Αθήνα, 14 Φεβρουαρίου 1940) είναι Ελληνίδα ηθοποιός της τηλεόρασης και του θεάτρου. Έγινε ευρέως γνωστή μέσα από τηλεοπτικές σειρές με τους ρόλους της ως Μπέμπα Χουρμουζιάδου - Θεοτοκάτου στο "Άκρως Οικογενειακόν", ως Καίτη Παπασωτηρίου στο "Μαρία η Άσχημη" και ως Βασιλική Σταθάτου στο "Η Πολυκατοικία".
Πονηρό θηλυκό... Κατεργάρα γυναίκα!

Το Πονηρό θηλυκό... Κατεργάρα γυναίκα! είναι ελληνική ρομαντική κωμική ταινία του 1980, σε παραγωγή Καραγιάννης - Καρατζόπουλος και σε σκηνοθεσία - σενάριο Κώστα Καραγιάννη. Πρωταγωνιστούν οι Αλίκη Βουγιουκλάκη και ο Άγγελος Αντωνόπουλος.

Η ταινία σηματοδοτεί την επιστροφή της Αλίκης Βουγιουκλάκη στα κινηματογραφικά πλατώ έπειτα από πολυετή απουσία. H πλοκή της ταινίας έχει έντονα αυτοβιογραφικά στοιχεία απ' τη ζωή της Αλίκης. Στο ρόλο της Έλενας Ντάβαρη η Αλίκη στην ουσία ερμήνευσε τον ίδιο της τον εαυτό, που την περίοδο εκείνη ήταν πλέον απολύτως αποδεκτή ως "η εθνική Στάρ" της Ελλάδας.
Ναυτιλιακοί πλανήτες

Ναυτιλιακοί Πλανήτες χαρακτηρίζονται μόνο εκείνοι οι πλανήτες του Ηλιακού συστήματος που παρουσιάζουν ενδιαφέρον παρατήρησης και υπολογισμών στην αστρονομική ναυτιλία.

Ναυτιλιακοί πλανήτες θεωρούνται η Αφροδίτη (Venus), ο Άρης (Mars), ο Δίας (Jupiter) και ο Κρόνος (Saturn) που κρίνονται κατάλληλοι για παρατήρηση με τον εξάντα λόγω του μεγάλου μεγέθους τους. Τα χρήσιμα στοιχεία των πλανητών αυτών παρέχονται από τις αστρονομικές εφημερίδες.

Επειδή οι εξωτερικοί πλανήτες μπορούν να λάβουν αποχή μέχρι και 180° είναι προφανές ότι μπορούν να χρησιμοποιηθούν όχι μόνο για τον υπολογισμό του μήκους αλλά και του πλάτους κατά την μεσουράνησή τους. Εφόσον οι πλανήτες αυτοί βρίσκονται πάνω από τον ορίζοντα, όταν ο Ήλιος βρίσκεται κάτω από αυτόν, (κατά το λυκαυγές και το λυκόφως) μπορεί να μετρηθεί το αληθές ύψος τους με τον εξάντα.<br> 
Από τους παραπάνω πλανήτες η Αφροδίτη ως κατώτερος πλανήτης βρίσκεται πάντα κοντά στον Ήλιο μη απομακρυνόμενη πέραν των 48°, οπότε μόνο κατά την εποχή που αυτή παρουσιάζει την μέγιστη "αποχή" της είναι κατάλληλη για παρατήρηση. Όταν αυτή παρατηρείται, βρίσκεται, στο δυτικό τμήμα του ορίζοντα ονομάζεται "Έσπερος" ή "Αποσπερίτης", αντίθετα όταν είναι στο ανατολικό τμήμα "Αυγερινός" ή "Εύφορος" ή και "Εωσφόρος".

*Τα σημαντικότερα στοιχεία των πλανητών αυτών, ιδίως για ναυτιλιακές μετρήσεις, παρέχονται στις ετήσιες αστρονομικές εφημερίδες.
Ίωνας

Ο Ίων ή Ίωνας ήταν βασιλιάς και ιδρυτής της πόλης Ελίκης στην Αχαΐα, γενάρχης των Ιώνων.

Ο Ίωνας ήταν γιός του Ξούθου και της γυναίκας του, Κρέουσας, κόρης του Ερεχθέα, ενώ κατ' άλλους πατέρας του ήταν ο Απόλλωνας. Έφτασε στην περιοχή κατά τη διάρκεια της βασιλείας του Σελινούντα. Παντρεύτηκε την κόρη του Ελίκη και τον διαδέχτηκε στον θρόνο. Έκτισε την πόλη Ελίκη δίνοντάς της το όνομα της γυναίκας του και την έκανε πρωτεύουσα του βασιλείου του κτίζοντας και τον ναό του Ελικώνιου Ποσειδώνα. Σύμφωνα με τον Αριστοτέλη στη προσπάθεια των χωριών της Αττικής για πολιτική ένωση αντιτάχθηκε η Ελευσίνα .Στον πόλεμο που ακολούθησε διορίστηκε πολέμαρχος ο Ίωναςκαι οδήγησε τους Αθηναίους σε νίκη γιατί Όπως αφηγείται ο Αριστοτέλης, "μερικοί από τους βασιλιάδες της εποχής αποδει'χθησαν μαλθακοι στα πολεμικά " .Υπήρξε ο πρώτος πολέμαρχος και εγκαινιάστηκε με αυτό το τρόπο ο θεσμός του πολέμαρχος σε μάχη που έγινε κοντά στην Ελευσίνα, σκοτώθηκε.
Αρχή του Αρχιμήδη

Η Αρχή του Αρχιμήδη καθορίζει ότι: "Κάθε σώμα βυθισμένο σε ρευστό δέχεται άνωση ίση με το βάρος του ρευστού που εκτοπίζει."

Μαθηματικά η Άνωση (Α) μπορεί να εκφρασθεί με τον τύπο: Α = ρ g V, όπου: 
*ρ: πυκνότητα ρευστού
*g: επιτάχυνση βαρύτητας (9,81m/s2)
*V: όγκος βυθισμένου σώματος

Όταν το βάρος ενός σώματος είναι μεγαλύτερο από την άνωση που αυτό δέχεται τότε θα βυθιστεί, ενώ σε αντίθετη περίπτωση θα επιπλέει.
Γεώργιος Κορωνιάς

Ο Γεώργιος Κορωνιάς ήταν ο Διευθύνων Σύμβουλος της εταιρίας Vodafone στην Ελλάδα. Θεωρήθηκε ως ένας από τους πλέον επιτυχημένους μάνατζερ της τελευταίας 10ετίας τουλάχιστον μέχρι να ξεσπάσει το σκάνδαλο των υποκλοπών στη Vodafone. Είναι κάτοχος πτυχίου Ηλεκτρολόγου - Ηλεκτρονικού Μηχανικού και κάτοχος μεταπτυχιακού στα Αεροναυτικά Συστήματα και τους Αυτοματισμούς.

Ξεκίνησε την καριέρα του το 1979 και μέχρι το 1991 διετέλεσε Διευθυντικό στέλεχος σε μερικές από τις μεγαλύτερες ελληνικές επιχειρήσεις όπως η Εrgodata και η Intracom. Το Σεπτέμβριο του 1991 ανέλαβε το πρότζεκτ της συμμετοχής στο διαγωνισμό του ελληνικού κράτους για την παροχή δύο αδειών κινητής τηλεφωνίας GSM. Το 1992 ανέλαβε την θέση του Γενικού Διευθυντή της Vodafone - Panafon και στη συνέχεια τα καθήκοντα του Διευθύνοντος Συμβούλου της εταιρείας. Έγινε Αντιπροέδρος του Δ.Σ. της εταιρίας το 2001 ενώ το 2005 βραβεύτηκε ως Μάνατζερ της Χρονιάς. 

Όταν αποκαλύφθηκε το σκάνδαλο των υποκλοπών εις βάρος συνδρομητών της Vodafone, στους οποίους περιλαμβάνονταν σε μεγάλο βαθμό μέλη της ελληνικής κυβέρνησης, ο Κορωνιάς κατέθεσε εκ μέρους της εταιρίας στην Αρχή Διασφάλισης Απορρήτου Επικοινωνιών. Στο πλαίσιο μάλιστα της προκαταρκτικής εξέτασης για τις συνθήκες θανάτου του στελέχους της Vodafone Κώστα Τσαλικίδη, που συνδέθηκε με το σκάνδαλο των υποκλοπών, κλήθηκε στην Εισαγγελία Πρωτοδικών από τον εισαγγελέα Ιωάννη Διώτη.
Κωνσταντίνος Τσάτσος

Ο Κωνσταντίνος Τσάτσος (1 Ιουλίου 1899 – 8 Οκτωβρίου 1987) ήταν Έλληνας νομικός, φιλόσοφος και πολιτικός, που διετέλεσε πρόεδρος της Δημοκρατίας (1975-1980). Ακολούθησε ακαδημαϊκή σταδιοδρομία εκλεγόμενος τακτικός καθηγητής της φιλοσοφίας του δικαίου στη νομική σχολή Αθηνών και μέλος της Ακαδημίας Αθηνών (1961), της οποίας χρημάτισε και πρόεδρος. Ασχολήθηκε με την πολιτική για πρώτη φορά το 1945 αναλαμβάνοντας υπουργός εσωτερικών στην κυβέρνηση Πέτρου Βούλγαρη και από τότε εξελίχθηκε σε έναν από τους βασικούς πρωταγωνιστές της πολιτικής ζωής της Ελλάδας. Διετέλεσε υπουργός σε πολλές κυβερνήσεις και αναδείχθηκε σε έναν από τους βασικούς συνεργάτες του Κωνσταντίνου Καραμανλή. Με την υποστήριξη του τελευταίου κατάφερε το 1975 να εκλεγεί πρώτος πρόεδρος της Ελληνικής Δημοκρατίας, θέση στην οποία παρέμεινε μέχρι το 1980, οπότε και παραιτήθηκε.

Το φιλοσοφικό, λογοτεχνικό και νομικό του έργο θεωρείται σημαντικό. Επηρέασε σημαντικά το Σύνταγμα του 1975 όντας ο πρόεδρος της κοινοβουλευτικής επιτροπής συντάξεως του συντάγματος, ενώ θεωρείται και ένας από τους βασικούς υποστηρικτές της ευρωπαϊκής ιδέας, ενώ υπήρξε και θαυμαστής της αμερικανικής δημοκρατίας. Για τη σημαντική προσφορά του στην ανάπτυξη του ευρωπαϊκού οράματος του απονεμήθηκε το 1980 το μέγα ευρωπαϊκό Βραβείο Κουντενχόβε - Καλλέργη. Επίσης, ήταν μέλος πολλών ξένων ακαδημιών μεταξύ των οποίων της Ρωσίας, της Λετονίας κ.α.

Ο Κωνσταντίνος Τσάτσος, καταβεβλημένος από τον καρκίνο, πέθανε στις 8 Οκτωβρίου 1987, σε ηλικία 88 ετών.